Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke: http://www.unece.org/trans/main/wp29/wp29wgs/wp29gen/wp29fdocstts.html

Predpis č. 20 Európskej hospodárskej Komisie Organizácie Spojených národov (EHK OSN) – Jednotné ustanovenia pre schvaľovanie svetlometov motorových vozidiel, ktoré vyžarujú asymetrické stretávacie svetlo alebo diaľkové svetlo, alebo oboje, a ktoré sú vybavené vláknovými žiarovkami (žiarovky H4)

Revízia 3

Obsahuje celý platný text vrátane:

série zmien 03 – dátum nadobudnutia platnosti: 9. september 2001

OBSAH

PREDPIS

A. ADMINISTRATÍVNE USTANOVENIA

B. TECHNICKÉ POŽIADAVKY NA SVETLOMETY

C. ĎALŠIE ADMINISTRATÍVNE USTANOVENIA

PRÍLOHY

A. ADMINISTRATÍVNE USTANOVENIA

0. ROZSAH (1)

Tento predpis sa vzťahuje na svetlomety motorových vozidiel, vybavených sklenenými alebo plastovými rozptylovými sklami.

1. DEFINÍCIE

Na účely tohto predpisu,

1.1. „Rozptylové sklo“ je najkrajnejší/vonkajší komponent svetlometu (jednotky), ktorý prepúšťa svetlo svietiace plochou;

1.2. „Povlak“ je akýkoľvek výrobok alebo výrobky, nanesený(-é) v jednej alebo viacerých vrstvách na vonkajší povrch rozptylového skla.

Svetlomety rôznych „typov“ sú svetlomety, ktoré sa líšia takými podstatnými vlastnosťami ako:

1.3.1. obchodný názov alebo značka;

1.3.2. vlastnosti optického systému;

1.3.3. začlenenie alebo vylúčenie komponentov, schopných zmeniť optické účinky odrazom, lomom, absorpciou a/alebo deformáciou počas prevádzky. Za zmenu typu sa však nepovažuje montáž alebo odstránenie filtrov, určených výhradne na zmenu farby svetla, ale nie na jeho rozdelenie;

1.3.4. vhodnosť pre pravostrannú alebo ľavostrannú premávku alebo pre obidva dopravné systémy;

1.3.5. druh vyžarovaného svetla (stretávacie alebo diaľkové svetlo alebo obidve);

1.3.6. materiály tvoriace rozptylové sklá a povlaky, ak sú použité.

2. ŽIADOSŤ O SCHVÁLENIE SVETLOMETU (2)

Žiadosť o typové schválenie predkladá držiteľ obchodného názvu alebo značky alebo jeho riadne splnomocnený zástupca. V žiadosti sa uvádza:

2.1.1. či je svetlomet určený na vyžarovanie stretávacieho aj diaľkového svetla, alebo iba jedného z nich;

2.1.2. či, ak ide o svetlomet vyžarujúci stretávacie svetlo, je skonštruovaný pre obidva systémy premávk, y t. j. ľavostrannú i pravostrannú, alebo iba pre ľavostrannú, alebo pravostrannú premávku;

2.1.3. ak má svetlomet nastaviteľný odrážač, montážnu(-ne) polohu(-y) svetlometu vzhľadom k vozovke a strednej pozdĺžnej rovine vozidla.

Ku každej žiadosti o schválenie treba priložiť:

Výkresy v troch vyhotoveniach, dostatočne podrobné, aby umožnili určenie typu a umožňujúce čelný pohľad svetlometu s prípadnými podrobnosťami drážkovania rozptylového skla a priečny rez; výkresy musia vyznačovať miesto určené pre schvaľovaciu značku;

2.2.1.1. ak má svetlomet nastaviteľný odrážač, údaj o montážnej(-ych) polohe(-ách) svetlometu vzhľadom k vozovke a strednej pozdĺžnej rovine vozidla, ak sa svetlomet používa len v tejto (týchto) polohe(-ách);

2.2.2. stručný technický opis;

dve vzorky každého typu svetlometu;

2.2.3.1. na skúšku farebného filtra alebo farebnej clony (alebo farebného rozptylového skla): dve vzorky.

Na skúšku plastového materiálu, z ktorého sú rozptylové sklá zhotovené:

trinásť rozptylových skiel;

2.2.4.1.1. šesť týchto skiel môže byť nahradených šiestimi vzorkami materiálu veľkosti najmenej 60 × 80 mm, ktoré majú plochý alebo vypuklý vonkajší povrch a prevažne plochú časť (polomer zakrivenia nie menší ako 300 mm) v strede merania najmenej 15 × 15 mm;

2.2.4.1.2. každé také rozptylové sklo alebo vzorka materiálu musia byť vyrobené postupom, používaným pri sériovej výrobe;

2.2.4.2. rozptylové sklá sú namontované k odrážaču podľa pokynov výrobcu.

2.3. Pokiaľ už boli materiály, z ktorých sú vyrobené rozptylové sklá a prípadne povlaky, skúšané, musia k nim byť priložené skúšobné protokoly ich vlastností.

2.4. Príslušný orgán pred udelením typového schválenia preverí existenciu dostatočných opatrení na zabezpečenie účinných kontrol zhody výroby.

3. OZNAČOVANIE (3)

3.1. Svetlomety predložené na schválenie musia byť označené obchodným názvom alebo obchodnou značkou žiadateľa.

3.2. Značky na rozptylovom skle a na hlavnom telese (4), musia poskytovať dostatočne veľké plochy pre schvaľovaciu značku a dodatočné symboly uvedené v bode 4; tieto plochy musia byť vyznačené na výkresoch podľa bodu 2.2.1.

3.3. Svetlomety

skonštruované tak, aby spĺňali požiadavky pravostrannej i ľavostrannej premávky, musia mať označenie uvádzajúce obidve polohy nastavenia optickej jednotky na vozidle alebo vláknovej žiarovky v odrážači; tieto označenia pozostávajú z písmen „R/D“ pre polohu zodpovedajúcu pravostrannej premávke a „L/G“ pre polohu zodpovedajúcu ľavostrannej premávke.

4. TYPOVÉ SCHVÁLENIE

4.1. Všeobecne

4.1.1. Schválenie sa udelí, ak všetky vzorky typu svetlometu, predložené na schválenie podľa bodu 2 spĺňajú požiadavky tohto predpisu.

4.1.2. Ak skupinové, združené alebo zlúčené svietidlá spĺňajú požiadavky viac ako jedného predpisu, môžu mať jedinú medzinárodnú schvaľovaciu značku za predpokladu, že každé zo skupinových, združených alebo zlúčených svietidiel spĺňa ustanovenia, ktoré sa na ne vzťahujú.

4.1.3. Každému schválenému typu sa pridelí schvaľovacie číslo. Jeho prvé dve číslice (v súčasnosti 02) uvádzajú sériu zmien zahŕňajúcu posledné závažné technické zmeny predpisu v čase vydania typového schválenia. Tá istá zmluvná strana nesmie to isté číslo prideliť inému typu svetlometu podľa tohto predpisu, s výnimkou rozšírenia schválenia pre svetlomet, ktorý sa od schváleného svetlometu líši iba farbou vyžarovaného svetla.

Oznámenie o schválení alebo rozšírení alebo zamietnutí alebo odňatí schválenia alebo o konečnom zastavení výroby typu svetlometu podľa tohto predpisu sa zašle stranám dohody z roku 1958, ktoré uplatňujú tento predpis, prostredníctvom formulára podľa vzoru v prílohe 1 k tomuto predpisu, s označeniami podľa bodu 2.2.1.1.

4.1.4.1. Ak má svetlomet nastaviteľný odrážač a ak sa tento svetlomet používa len v montážnych polohách uvedených v bode 2.2.1.1, žiadateľ je pri schvaľovaní povinný informovať vhodným spôsobom používateľa o správnej(-nych) montážnej(-nych) polohe(-ách).

4.1.5. Každý svetlomet, ktorý sa zhoduje s typom schváleným podľa tohto predpisu musí byť na mieste, uvedenom v bode 3.2 okrem označenia predpísaného v bode 3.1 označený aj schvaľovacia značkou podľa bodu 4.2 a 4.3.

4.2. Zloženie schvaľovacej značky

Schvaľovacia značka pozostáva:

z medzinárodnej schvaľovacej značky, pozostávajúcej:

4.2.1.1. z písmena „E“ v kruhu, za ktorým nasleduje rozlišovacie číslo krajiny, ktorá typové schválenie udelila (5);

4.2.1.2. schvaľovacieho čísla predpísaného v bode 4.1.3;

tohto doplnkového symbolu (alebo symbolov):

4.2.2.1. na svetlometoch spĺňajúcich len požiadavky ľavostrannej premávky, z horizontálnej šípky smerujúcej doprava vzhľadom k pozorovateľovi stojacemu čelom k svetlometu, t. j. na stranu cesty, po ktorej sa pohybuje premávka;

4.2.2.2. na svetlometoch konštruovaných tak, aby spĺňali požiadavky obidvoch dopravných systémov pomocou vhodného zoradenia montáže optickej jednotky alebo vláknovej žiarovky, z horizontálnej šípky s hrotmi na obidvoch koncoch, pričom hroty smerujú vľavo a vpravo;

4.2.2.3. na svetlometoch spĺňajúcich požiadavky tohto predpisu iba pre stretávacie svetlo, sú to písmená „HC“;

4.2.2.4. na svetlometoch spĺňajúcich požiadavky toho predpisu iba pre diaľkové svetlo, sú to písmená „HR“;

4.2.2.5. na svetlometoch, ktoré spĺňajú požiadavky tohto predpisu pre stretávacie aj diaľkové svetlo, písmena „HCR“;

4.2.2.6. na svetlometoch vybavených rozptylovým sklom z plastového materiálu sa vedľa symbolov predpísaných v bodoch 4.2.2.3 až 4.2.2.5 umiestni skupina písmen „PL“;

4.2.2.7. na svetlometoch spĺňajúcich požiadavky tohto predpisu, pokiaľ ide o diaľkové svetlo, údajom o maximálnej svietivosti vyjadrenej referenčnou značkou definovanou v bode 6.3.2.1.2, umiestnenej v blízkosti kruhu s písmenom „E“ vnútri.

V prípade zlúčených svetlometov musí byť údaj o maximálnej svietivosti diaľkových svetiel vyjadrený rovnakým spôsobom, ako je uvedené vyššie.

Na schvaľovacích formulároch a oznámeniach zasielaných krajinám, ktoré sú zmluvnými stranami dohody a ktoré uplatňujú tento predpis, sa musí vyznačiť príslušný pracovný postup, použitý počas skúšky podľa bodu 1.1.1.1 prílohy 4 a povolené napätie(-ia) podľa bodu 1.1.1.2 prílohy 4.

V príslušných prípadoch sa zariadenie musí označiť takto:

4.2.3.1. Na svetlometoch spĺňajúcich požiadavky tohto predpisu, ktoré sú skonštruované tak, že vlákno stretávacieho svetla nesmie byť súčasne rozsvietené s ktoroukoľvek inou zlúčenou funkciou: za symbolom stretávacieho svetlometu v schvaľovacej značke šikmou čiarou (/).

4.2.3.2. Na svetlometoch spĺňajúcich požiadavky prílohy 4 K tomuto predpisu, iba pri napájaní 6 V alebo 12 V, symbolom pozostávajúcim z čísla 24 šikmo preškrtnutým krížom (×), blízko objímky žiarovky.

4.2.4. Dve číslice schvaľovacieho čísla (v súčasnosti 02), ktoré označujú sériu zmien, zahŕňajúcu posledné závažné technické zmeny predpisu v čase udelenia schválenia, a prípadne požadovaná šípka, môžu byť vyznačené v blízkosti uvedených doplnkových symbolov.

4.2.5. Značky a symboly uvedené v bodoch 4.2.1 a 4.2.2 musia byť jasne čitateľné a nezmazateľné aj v prípade, keď je svetlomet pripevnený k vozidlu.

4.3. Usporiadanie schvaľovacej značky

4.3.1. Samostatné svietidlá

Na obrázkoch 1 až 9 prílohy 2 k tomuto predpisu sú uvedené príklady usporiadania schvaľovacej značky s uvedenými doplnkovými symbolmi.

4.3.2. Skupinové, združené alebo zlúčené svietidlá

Pokiaľ skupinové, združené alebo zlúčené svietidlá spĺňajú požiadavky niekoľkých predpisov, môže sa použiť jediná medzinárodná schvaľovacia značka pozostávajúca z písmena „E“ v kruhu, za ktorým nasleduje rozlišovacie číslo krajiny, ktorá udelila schválenie, a zo schvaľovacieho čísla. Táto schvaľovacia značka môže byť umiestnená kdekoľvek na skupinových, združených alebo zlúčených svietidlách za predpokladu, že:

4.3.2.1.1. je viditeľná po ich montáži;

4.3.2.1.2. žiadna z častí skupinových, združených alebo zlúčených svietidiel, ktorá prepúšťa svetlo, nemôže byť odstránená bez toho, aby sa súčasne neodstránila schvaľovacia značka.

Identifikačný symbol každého svietidla podľa príslušného predpisu, podľa ktorého bolo udelené schválenie, ako aj séria zmien zodpovedajúca posledným závažným technickým zmenám predpisu v čase udelenia schválenia a v prípade potreby aj príslušná šípka musia byť umiestnené:

4.3.2.2.1. buď na príslušnej ploche výstupu svetla,

4.3.2.2.2. alebo v skupine tak, aby každý zo skupinových, združených alebo zlúčených svetlometov mohol byť jednoznačne rozlíšený (pozri štyri možné príklady v prílohe 2).

4.3.2.3. Veľkosť častí jednotlivej schvaľovacej značky nesmie byť menšia ako minimálna veľkosť, požadovaná pre najmenšiu z jednotlivých značiek, podľa predpisu, podľa ktorého bolo schválenie udelené.

4.3.2.4. Každému schválenému typu sa pridelí schvaľovacie číslo. Tá istá zmluvná strana nesmie to isté číslo prideliť inému typu skupinových, združených alebo zlúčených svietidiel, na ktoré sa tento predpis vzťahuje.

4.3.2.5. Na obrázku 10 prílohy 2 k tomuto predpisu sú uvedené príklady usporiadania schvaľovacích značiek pre skupinové, združené alebo zlúčené svietidlá s uvedenými dodatočnými symbolmi.

Svietidlá, ktorých rozptylové sklo môže byť použité aj pre iné typy svetlometov a ktoré môžu byť zlúčené alebo v skupine s inými svietidlami.

Uplatňujú sa ustanovenia uvedené v bode 4.3.2.

4.3.3.1. Okrem toho, ak je použité rovnaké rozptylové sklo, môžu byť druhé sklo označené rôznymi schvaľovacími značkami, ktoré sa vzťahujú na rôzne typy svetlometov alebo zostáv svietidiel za predpokladu, že teleso svetlometu i v prípade, že nemôže byť od rozptylového skla oddelené, má rovnakú plochu opísanú v bode 3.2 a je označené schvaľovacími značkami podľa funkcií, ktoré vykonáva.

Ak majú rôzne typy svetlometov to isté základné teleso, môže byť druhý typ označený odlišnými schvaľovacími značkami.

4.3.3.2. Na obrázku 11 prílohy 2 k tomuto predpisu sú uvedené príklady usporiadania schvaľovacích značiek súvisiacich s uvedeným prípadom.

B. TECHNICKÉ POŽIADAVKY NA SVETLOMETY (6)

5. VŠEOBECNÉ ŠPECIFIKÁCIE

5.1. Každá vzorka musí spĺňať ustanovenia uvedené v bodoch 6 až 8.

Svetlomety musia byť vyrobené tak, aby si zachovali svoje predpísané fotometrické vlastnosti a bola zaistená ich uspokojivá činnosť pri bežnom používaní aj napriek vibráciám, ktorým môžu byť vystavené.

5.2.1. Svetlomety musia byť uchytené pomocou zariadenia, ktoré umožňuje nastaviť ich na vozidlách tak, aby spĺňali pravidlá, ktoré pre ne platia. Takéto zariadenie nemusí byť namontované na jednotky, pri ktorých nemôžu byť odrážač a rozptylové sklo oddelené za predpokladu, že použitie týchto jednotiek je viazané na vozidlá, pri ktorých sa svetlomety nastavujú inými prostriedkami. Ak sú svetlomet stretávacieho svetlo a svetlomet diaľkového svetla, každý z nich vybavený vlastnou vláknovou žiarovkou, zmontované do zloženej jednotky, musí nastavovacie zariadenie umožňovať, aby bol každý optický systému samostatne riadne nastaviteľný.

5.2.2. Tieto ustanovenia však neplatia pre súpravy svetlometov, ktorých odrážače sú neoddeliteľné. Na takéto typy súprav sa vzťahujú požiadavky bodu 6.3 tohto predpisu.

5.3. Komponenty, ktorými je vláknová žiarovka upevnená k odrážaču, musia byť vyrobené tak, aby žiarovka nemohla byť upevnená žiadnym iným spôsobom ako správnym, a to aj v tme. (7) Objímka vláknovej žiarovky musí zodpovedať rozmerom uvedeným v údajových listoch z 7005-39-1 IEC publikácie č. 61-2, tretie vydanie, rok 1969.

5.4. Svetlomety skonštruované tak, aby spĺňali požiadavky pravostrannej ako aj ľavostrannej premávky, môžu byť upravené pre daný druh premávky buď vhodným začiatočným nastavením pri montáži na vozidlo, alebo voliteľným nastavením jeho používateľom. Takéto začiatočné alebo voliteľné nastavenie môže napr. spočívať v upevnení pod určitým uhlom buď optickej jednotky na vozidle, alebo vláknovej žiarovky vzhľadom k optickej jednotke. Vo všetkých prípadoch sú možné len dve rôzne a jasne odlišné nastavenia, jedno pre pravostrannú premávku a druhé pre ľavostrannú premávku, pričom konštrukcia musí vylučovať samovoľné presunutie svetlometu z jednej polohy do druhej alebo jeho nastavenie do medzipolohy. Ak má vláknová žiarovka dve rôzne polohy nastavenia, komponenty na pripojenie žiarovky k odrážaču musia byť skonštruované a zhotovené tak, aby bola žiarovka v obidvoch týchto polohách upevnená s rovnakou presnosťou, aká sa vyžaduje pre svetlomety skonštruované len pre jednosmernú cestnú premávku. Splnenie požiadaviek tohto bodku sa overuje vizuálnou kontrolou a v prípade potreby skúšobnou montážou.

5.5. V súlade s požiadavkami prílohy 4 sa vykonajú doplnkové skúšky s cieľom zistiť, či pri používaní nedochádza k nadmernej zmene fotometrickej účinnosti.

5.6. Ak je rozptylové sklo svetlometu zhotovené z plastového materiálu, skúšky sa vykonajú v súlade s požiadavkami prílohy 6.

6. OSVETLENIE

6.1. Všeobecné ustanovenia

6.1.1. Svetlomety musia byť vyrobené tak, aby vlákna vhodných vláknových žiaroviek typu H4 poskytovali adekvátne osvetlenie v prípade stretávaceho svetla bez oslňovania a dobré osvetlenie v prípade diaľkového svetla.

6.1.2. Osvetlenie svetlometom sa overuje na zvislej meracej stene, umiestnenej vo vzdialenosti 25 m pred svetlometom, kolmo k jeho osi, ako sa uvádza v prílohe 3 k tomuto predpisu.

6.1.3. Svetlomety sa skúšajú pomocou bezfarebnej štandardnej (referenčnej) vláknovej žiarovky, skonštruovanej pre menovité napätie 12 V. Pri svetlometoch, ktoré môžu byť vybavené filtrom žltej selektívnej farby (8), sa tieto filtre nahradia geometricky zhodnými bezfarebnými filtrami so súčiniteľom priepustnosti najmenej 80 percent. Počas skúšania svetlometu musí byť napätie na svorkách vláknovej žiarovky nastavené tak, aby sa dosiahli tieto charakteristiky:

Svetlomet sa považuje za vyhovujúci, ak spĺňa požiadavky tohto bodu 6 aspoň s jednou štandardnou (referenčnou) vláknovou žiarovkou, ktorú možno predložiť spolu so svetlometom.

6.1.4. Rozmery určujúce polohu vlákien vo vnútri štandardnej vláknovej žiarovky sú uvedené v príslušných údajových listoch predpisu č. 37.

6.1.5. Banka štandardnej vláknovej žiarovky musí mať taký tvar a optické vlastnosti, aby nespôsobovali odraz alebo lom lúčov, ovplyvňujúcich nepriaznivé rozloženie svetla. Splnenie tejto požiadavky sa musí overiť meraním rozloženia svetla pri štandardnom (referenčnom) svetlomete, vybavenom štandardnou (referenčnou) vláknovou žiarovkou (pozri bod 9).

6.2. Ustanovenia pre stretávacie svetlá

6.2.1. Stretávacie svetlo musí vytvárať dostatočne ostré rozhranie „svetlo – tma“, ktoré umožní uspokojivé nastavenie. Rozhraním „svetlo – tma“ musí byť vodorovná priamku na strane opačnej smeru premávky, pre ktorú je svetlomet určený; na druhej strane nesmie rozhranie presahovať buď lomenú čiaru HV H1 H4 vytváranú priamkou HV H1 a zvierajúcou s vodorovnou priamkou uhol 45° a priamkou H1 H4, položenou 25 cm nad priamkou hh, alebo priamku HV H3 odklonenú pod uhlom 15° nad vodorovnou priamkou (pozri prílohu 3). Rozhranie presahujúce ako priamku HV H2 tak aj priamku H2H4 a vyplývajúce z kombinácie dvoch uvedených možností nie je za žiadnych okolností povolené.

6.2.2. Svetlomet musí byť nastavený tak, aby:

6.2.2.1. v prípade svetlometov skonštruovaných tak, aby spĺňali požiadavky pravostrannej premávky, „rozhranie“ na ľavej polovici meracej steny (9) bolo vodorovné a v prípade svetlometov skonštruovaných tak, aby spĺňali požiadavky ľavostrannej premávky, „rozhranie“ na pravej polovici meracej steny bolo vodorovné;

6.2.2.2. táto vodorovná časť rozhrania „svetlo – tma“ je na meracej stene umiestnená 25 cm pod čiarou hh (pozri prílohu 3);

6.2.2.3. „zalomenie“ rozhrania „svetlo – tma“ je na priamke vv (10).

6.2.3. Ak je takto nastavený, svetlomet musí, ak sa požaduje jeho schválenie výhradne pre stretávacie svetlo (11), spĺňať len požiadavky uvedené v bodoch 6.2.5 až 6.2.7; ak je určený pre stretávacie svetlo, ako aj diaľkové svetlo, musí spĺňať požiadavky uvedené v bodoch 6.2.5 až 6.2.7 a 6.3.

6.2.4. Ak takto nastavený svetlomet nespĺňa požiadavky uvedené v bodoch 6.2.5 až 6.2.7 a 6.3, jeho nastavenie sa môže zmeniť za predpokladu, že os svetla sa neposunie do strán o viac ako o 1° (= 44 cm) smerom doprava alebo doľava (12). Aby sa zoradenie pomocou rozhraní uľahčilo, môže byť svetlomet čiastočne zakrytý tak, aby bolo rozhranie ostrejšie.

6.2.5. Osvetlenie, ktoré na meracej stene vytvára stretávacie svetlo musí spĺňať tieto požiadavky:

6.2.6. V žiadnom pásme I, II, III a IV sa nesmú vyskytovať postranné odchýlky škodlivé pre dobrú viditeľnosť.

6.2.7. Hodnoty osvetlenia v pásmach „A“ a „B“ podľa obrázku C v prílohe 3 sa musia skúšať meraním fotometrických hodnôt v bodoch 1 až 8 podľa tohto obrázku; tieto hodnoty sa musia nachádzať v týchto medziach (14):

1 + 2 + 3 ≥ 0,3 luxu a

4 + 5 + 6 ≥ 0,6 luxu a

0,7 lux ≥ 7 ≥ 0,1 lux a

0,7 lux ≥ 8 ≥ 0,2 lux.

Tieto nové hodnoty nie sú požadované v prípade svetlometov, ktoré boli schválené pred dátumom nadobudnutia platnosti doplnku 3 k sérii zmien 02 k tomuto predpisu (2. december 1992) ani v prípade rozšírení takýchto schválení.

6.2.8. Svetlomety skonštruované tak, aby spĺňali požiadavky pravostrannej aj ľavostrannej premávky musia v každej z obidvoch polôh nastavenia optickej jednotky alebo vláknovej žiarovky spĺňať uvedené požiadavky pre príslušný smer premávky.

6.3. Ustanovenia týkajúce sa diaľkového svetla

6.3.1. V prípade svetlometu skonštruovaného pre diaľkové, ako aj stretávacie svetlo sa meranie osvetlenia vytváraného na meracej stene diaľkovým svetlom vykoná pri rovnakom zoradení svetlometov ako pri meraniach podľa bodov 6.2.5 až 6.2.7; v prípade svetlometu iba pre diaľkové svetlo sa svetlomet nastaví tak, aby plocha najväčšieho osvetlenia bola sústredená na priesečník priamok hh a vv; takýto svetlomet musí spĺňať len požiadavky uvedené v bode 6.3. Ak sa na diaľkové svetlo použije viac ako jeden svetelný zdroj, musia sa na určenie maximálnej hodnoty osvetlenia (EM) použiť združené funkcie.

Osvetlenie vytvárané na meracej stene diaľkovým svetlom musí spĺňať tieto požiadavky:

Priesečník (HV) priamok hh a vv musí byť vo vnútri izoluxy, ktorá predstavuje 80 percent maximálneho osvetlenia. Táto maximálna hodnota (EM) osvetlenia nesmie byť menšia ako 48 lux. Maximálna hodnota nesmie v žiadnom prípade presiahnuť 240 lux; okrem toho nesmie v prípade združeného stretávacieho a diaľkového svetlometu táto maximálna hodnota byť väčšia ako 16-násobok osvetlenia nameraného v prípade stretávacieho svetla v bode 75 R (alebo 75 L).

6.3.2.1.1. Maximálna svietivosť (IM) diaľkového svetla vyjadrená v tisícoch kandel sa vypočíta podľa vzorca

IM = 0,625 EM

6.3.2.1.2. Referenčný výraz (I'M) tejto maximálnej svietivosti, definovaný v bode 4.2.2.7, sa získa prostredníctvom pomeru

Táto hodnota sa zaokrúhli na hodnotu 7,5 - 10 - 12,5 - 17,5 - 20 - 25 - 27,5 - 30 - 37,5 - 40 - 45 - 50.

6.3.2.2. Ak sa vychádza z bodu HV vodorovne vpravo i vľavo, nesmie byť osvetlenie menšie ako 24 lux až do vzdialenosti 1,125 m a nie menšie ako 6 lux do vzdialenosti 2,25 m.

V prípade svetlometov s nastaviteľným odrážačom sa požiadavky bodov 6.2 a 6.3 uplatňujú pre každú montážnu polohu uvedenú podľa bodu 2.1.3. Na overenie sa použije tento postup:

6.4.1. Každá z použitých polôh sa vyskúša na skúšobnom goniometri vo vzťahu k priamke spájajúcej stred svetelného zdroja a bod HV ležiacom na meracej stene. Nastaviteľný odrážač sa potom posunie do takej polohy, aby rozloženie svetla na stene zodpovedalo ustanoveniu o nastavení v bodoch 6.2.1 až 6.2.2.3 a/alebo 6.3.1.

6.4.2. Ak je odrážač pôvodne nastavený podľa bodu 6.4.1, svetlomet musí spĺňať príslušné fotometrické požiadavky bodov 6.2 a 6.3.

6.4.3. Doplňujúca skúška sa vykoná po premiestnení odrážaču z východiskovej polohy do vertikálnej polohy pomocou nastavovacieho zariadenia svetlometu o +/– 2 alebo do maximálnej polohy, ak je táto menšia ako 2°. Po opätovnom nastavení celého svetlometu (napr. pomocou goniometra) do zodpovedajúcej protiľahlej polohy sa kontroluje svetelný výstup v týchto smeroch a jeho hodnoty musia ležať v požadovaných limitoch:

stretávacie svetlo: body HV a 75R (respektíve 75L);

diaľkové svetlo: IM a bod HV (percento IM).

6.4.4. Ak žiadateľ uviedol viac ako jednu polohu montáže, postup stanovený v bodoch 6.4.1 až 6.4.3 sa musí opakovať pre všetky ostatné polohy.

6.4.5. Ak žiadateľ nepožaduje osobitné montážne polohy, svetlomet sa nastavuje pre meranie uvedené v bodoch 6.2 a 6.3, pričom nastavovacie zariadenie svetlometu bude v stredovej polohe. Doplnkové skúšky podľa bodu 6.4.3. sa vykonajú s odrážačom, premiestneným nastavovacím zariadením svetlometu do jeho krajných polôh (namiesto +/– 2°).

6.5. Hodnoty osvetlenia meracej steny, uvedené v bodoch 6.2.5 až 6.2.7 a 6.3 sa merajú fotoelektrickým článkom s účinnou plochou vo vnútri štvorca so stranou 65 mm.

7. USTANOVENIA TÝKAJÚCE SA FAREBNÝCH ROZPTYLOVÝCH SKIEL A FILTROV

7.1. Schválenie je možné získať pre svetlomety s bezfarebnou vláknovou žiarovkou vyžarujúce buď bezfarebné svetlo alebo svetlo žltej selektívnej farby.

Príslušné kolorimetrické vlastnosti vyjadrené v CIE trichromatických súradniciach pre žlté rozptylové sklá alebo filtre sú tieto:

selektívne žltý filter (clona alebo rozptylové sklo)

ktoré môžu byť vyjadrené takto:

dominantná vlnová dĺžka: 575 – 585 n m

činiteľ čistoty: 0,90 – 0,98

činiteľ priepustnosti musí byť ≥ 0,78

činiteľ priepustnosti sa stanoví pomocou zdroja svetla o farebnej teplote 2 856 K (15).

7.2. Filter musí byť súčasťou svetlometu a musí s ním byť spojený tak, aby ho používateľ nemohol odmontovať náhodne ani úmyselne bežnými prostriedkami.

8. HODNOTENIE MIERY OSLNENIA

Meria sa oslnenie, ktoré spôsobuje stretávacie svetlo zo svetlometov (16).

9. BEŽNÝ (REFERENČNÝ) SVETLOMET (17)

Svetlomet sa považuje za štandardný (referenčný) ak:

9.1. spĺňa uvedené požiadavky na schválenie;

9.2. jeho účinný priemer nie je menší ako 160 mm;

poskytuje so štandardnou (referenčnou) vláknovou žiarovkou osvetlenie v rôznych bodoch a rôznych pásmach uvedených v bode 6.2.5, ktoré sa rovná;

9.3.1. najviac 90 percent maximálnych hodnôt a

9.3.2. najmenej 120 percent minimálnych hodnôt, uvedených v tabuľke v bode 6.2.5.

10. POZNÁMKA TÝKAJÚCA SA FARBY

Pretože každé schválenie podľa tohto predpisu je v zmysle bodu 7.1 udeľované typu svetlometu vyžarujúcemu buď bezfarebné svetlo alebo svetlo žltej selektívnej farby, článok 3 dohody, ku ktorej je tento predpis pripojený, nebráni zmluvným stranám, aby na vozidlách nimi registrovaných, zakázali používanie svetlometov vyžarujúcich bezfarebné alebo žlté spektrálne svetlo.

C. ĎALŠIE ADMINISTRATÍVNE USTANOVENIA

11. ZMENA TYPU SVETLOMETU A ROZŠÍRENIE SCHVÁLENIA

Každá zmena typu svetlometu sa oznámi správnemu orgánu, ktorý schválil daný typ svetlometu. Tento orgán potom môže buď:

11.1.1. konštatovať, že vykonané zmeny nemajú výrazne nepriaznivý vplyv a že svetlomet v každom prípade spĺňa požiadavky; alebo

11.1.2. požadovať ďalší skúšobný protokol od technickej služby zodpovednej za vykonávanie skúšok.

11.2. Potvrdenie alebo zamietnutie schválenia špecifikujúce zmeny sa oznámi postupom predpísaným v bode 4.1.4 stranám dohody, ktoré uplatňujú tento predpis.

11.3. Príslušný orgán, ktorý vydáva rozšírenie schválenia pridelí poradové číslo každému formuláru oznámenia vystavenému pre takéto rozšírenie a informuje o tom ostatné strany dohody z roku 1958, ktoré uplatňujú tento predpis, prostredníctvom formulára oznámenia podľa vzoru v prílohe 1 k tomuto predpisu.

12. ZHODA VÝROBY

12.1. Svetlomety schválené podľa tohto predpisu sú vyrobené tak, aby zodpovedali schválenému typu splnením požiadaviek uvedených v bodoch 6 a 7.

12.2. S cieľom overiť, že sú podmienky bodu 9.1 splnené, musia sa vykonať náležité kontroly výroby.

Držiteľ schválenia musí najmä:

12.3.1. zabezpečiť existenciu postupov na účinnú kontrolu kvality výrobkov;

12.3.2. mať prístup ku kontrolným zariadeniam potrebným na kontrolu zhody jednotlivých schválených typov;

12.3.3. zabezpečiť, aby boli údaje výsledkov skúšok zaznamenané a aby príslušné dokumenty boli k dispozícii na čas, ktorý bude určený v súlade so správnym orgánom;

12.3.4. analyzovať výsledky každého typu skúšky s cieľom overiť a zabezpečiť stabilitu vlastností výrobkov, s prihliadnutím na odchýlky v rámci priemyselnej výroby;

12.3.5. zabezpečiť, aby sa pri každom type výrobku vykonávali aspoň skúšky predpísané v prílohe 4 k tomuto predpisu;

12.3.6. zabezpečiť, aby v prípade, že akékoľvek vybraté vzorky potvrdia nezhodu výrobkov s konkrétnym typom skúšky, boli vybraté a preskúšané ďalšie vzorky. Musia byť podniknuté všetky potrebné kroky na opätovné dosiahnutie zhody príslušnej výroby.

Príslušný orgán, ktorý udelil typové schválenie môže kedykoľvek overiť metódy kontroly zhody uplatňované v každom výrobnom závode.

12.4.1. Pri každej kontrole budú inšpektorovi predložené knihy skúšok a záznamy z kontrol výroby.

12.4.2. Inšpektor môže náhodne odobrať vzorky, ktoré budú skúšané v laboratóriu výrobcu. Minimálny počet vzoriek sa môže stanoviť na základe výsledkov vlastných kontrol výrobcu.

12.4.3. Pokiaľ sa úroveň kvality zdá nedostatočná alebo ak sa zdá byť nevyhnutné overiť platnosť skúšok vykonaných podľa bodu 12.4.2, inšpektor musí vybrať vzorky, ktoré majú byť odoslané technickej službe vykonávajúcej typové schvaľovacie skúšky, s použitím kritérií stanovených v prílohe 7.

12.4.4. Príslušný orgán môže vykonať akúkoľvek skúšku predpísanú v tomto predpise. Tieto skúšky sa vykonajú na vzorkách vybratých náhodne a v súlade s kritériami prílohy 7 bez toho, aby spôsobili narušenie dodávateľských záväzkov.

12.4.5. Príslušný orgán sa musí snažiť dosiahnuť frekvenciu kontrol raz za každé dva roky. Závisí to však na rozhodnutí tohto príslušného orgánu a jeho dôvere voči postupom na zabezpečovanie účinnej kontroly zhody výroby. V prípade zaznamenania negatívnych výsledkov musí príslušný orgán zabezpečiť vykonanie všetkých potrebných krokov na čo najrýchlejšie opätovné obnovenie zhody výroby.

12.5. Svetlomety so zjavnými chybami sa nezohľadňujú.

12.6. Referenčná značka sa neberie do úvahy.

13. SANKCIE V PRÍPADE NEZHODY VÝROBY

13.1. Schválenie udelené typu svetlometu podľa tohto predpisu môže byť odňaté, ak nie sú splnené požiadavky alebo pokiaľ nie je svetlomet, vybavený schvaľovacou značkou, zhodný so schváleným typom.

13.2. Ak zmluvná strana dohody uplatňujúca tento predpis odníme typové schválenie, ktoré predtým udelila, bezodkladne o tom informuje ostatné zmluvné strany, ktoré uplatňujú tento predpis, prostredníctvom formulára oznámenia podľa vzoru v prílohe 1 k tomuto predpisu.

14. DEFINITÍVNE ZASTAVENIE VÝROBY

Ak držiteľ schválenia úplne zastaví výrobu typu svetlometu schváleného v súlade s týmto predpisom, informuje o tom orgán, ktorý udelil schválenie. Po prijatí príslušného oznámenia tento orgán o tom informuje ostatné strany dohody z roku 1958, ktoré uplatňujú tento predpis, prostredníctvom formulára oznámenia podľa vzoru v prílohe 1 k tomuto predpisu.

15. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV

Zmluvné strany dohody z roku 1958 uplatňujúce tento predpis oznamujú sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú schválenie a ktorým sa majú zasielať osvedčenia o schválení alebo o rozšírení, zamietnutí alebo odňatí schválenia alebo oznámenia o definitívnom zastavení výroby, vydané v iných krajinách.

16. PRECHODNÉ USTANOVENIA

16.1. Šesť mesiacov po dátume nadobudnutia platnosti predpisu č. 112 musia zmluvné strany uplatňujúce tento predpis prestať udeľovať schválenia EHK podľa tohto predpisu.

16.2. Zmluvné strany, ktoré uplatňujú tento predpis, nesmú odmietnuť udeliť rozšírenie schválenia podľa tejto série zmien i ktorejkoľvek z predchádzajúcich sérií zmien k tomuto predpisu.

16.3. Schválenia udelené podľa tohto predpisu pred dátumom nadobudnutia platnosti predpisu č. 112 a všetky rozšírenia schválení vrátane schválení podľa predchádzajúcich sérií zmien k tomuto predpisu, zostávajú v platnosti na neobmedzené obdobie.

16.4. Zmluvné strany uplatňujúce tento predpis musia naďalej udeľovať schválenia pre svetlomety na základe tejto série zmien a ktorejkoľvek z predchádzajúcich sérií zmien k tomuto predpisu, ak sú tieto svetlomety určené ako náhradné diely pre vozidlá v prevádzke.

16.5. Od oficiálneho dátumu nadobudnutia platnosti predpisu č. 112 nesmie žiadna zmluvná strana uplatňujúca tento predpis zakázať typu svietidla schváleného podľa predpisu č. 112 na vozidlo.

16.6. Zmluvné strany uplatňujúce tento predpis musia naďalej povoľovať montáž svetlometu schváleného podľa tohto predpisu na typ vozidla alebo vozidlo.

16.7. Zmluvné strany uplatňujúce tento predpis musia naďalej povoľovať montáž svetlometu na vozidlo v prevádzke alebo používanie svetlometu schváleného podľa tohto predpisu v znení predchádzajúcich sérií zmien, ak je daný svetlomet určený ako náhradný diel.

(1) Nič v tomto predpise nebráni strane dohody uplatňujúcej tento predpis zakázať kombináciu svetlometov obsahujúcich rozptylové sklo z plastového materiálu schválené podľa tohto predpisu s mechanickým zariadením na čistenie svetlometov (so stieračmi).

(2) Žiadosť o schválenie žiarovky: pozri predpis č. 37.

(3) V prípade svetlometov určených na splnenie požiadaviek premávky vedúcej len po jednej strane cesty (buď pravej, alebo ľavej) sa ďalej odporúča, aby plocha, ktorá môže byť zakrytá, aby sa zabránilo oslepeniu používateľov v krajine, v ktorej sa jazdí po opačnej strane cesty v porovnaní s krajinou, pre ktorú bol svetlomet určený, bola nezmazateľne označená na prednej šošovke. Toto označenie však nie je nevyhnutné, ak je táto plochá jasne evidentná z konštrukcie.

(4) Ak nie je možné rozptylové sklá oddeliť od telesa svetlometu, stačí miesto na rozptylových sklách alebo na telese.

(5) 1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 7 pre Maďarsko, 8 pre Českú republiku, 9 pre Španielsko, 10 pre Srbsko a Čiernu Horu, 11 pre Spojené kráľovstvo, 12 pre Rakúsko, 13 pre Luxembursko, 14 pre Švajčiarsko, 15 (voľné), 16 pre Nórsko, 17 pre Fínsko, 18 pre Dánsko, 19 pre Rumunsko, 20 pre Poľsko, 21 pre Portugalsko, 22 pre Ruskú federáciu, 23 pre Grécko, 24 pre Írsko, 25 pre Chorvátsko, 26 pre Slovinsko, 27 pre Slovensko, 28 pre Bielorusko, 29 pre Estónsko, 30 (voľné), 31 pre Bosnu a Hercegovinu, 32 pre Lotyšsko, 33 (voľné), 34 pre Bulharsko, 35 (voľné), 36 pre Litvu, 37 pre Turecko, 38 (voľné), 39 pre Azerbajdžan, 40 pre bývalú juhoslovanskú republiku Macedónsko, 41 (voľné), 42 pre Európske spoločenstvo (homologizácie udeľujú členské štáty, ktoré používajú svoje príslušné symboly EHK), 43 pre Japonsko, 44 (voľné), 45 pre Austráliu, 46 pre Ukrajinu, 47 pre Juhoafrickú republiku, 48 pre Nový Zéland, 49 pre Cyprus, 50 pre Maltu a 51 pre Kórejskú republiku, 52 pre Maljziu a 53 pre Thajsko. Ďalším štátom sa pridelia nasledujúce čísla postupne v poradí, v ktorom budú ratifikovať alebo pristúpia k Dohode o prijatí jednotných technických predpisov pre kolesové vozidlá, zariadenia a časti, ktoré sa môžu montovať a/alebo používať na kolesových vozidlách a o podmienkach pre vzájomné uznávanie typových schválení, udelených na základe týchto predpisov, a takto pridelené čísla oznamuje generálny tajomník Organizácie Spojených národov zmluvným stranám Dohody.

(6) Technické požiadavky pre vláknové žiarovky: pozri predpis č. 37.

(7) Svetlomet sa považuje za vyhovujúci požiadavkám tohto bodu, ak sa dá vláknová žiarovka ľahko nasadiť do svetlometu a polohovacie príchytky sa dajú správne nasadiť do ich drážok aj v tme.

(8) Tieto filtre predstavujú akékoľvek súčasti, vrátane rozptylového skla, určené na zafarbenie svetla (okrem častí tvoriacich vlastnú žiarovku)

(9) Skúšobná meracia stena musí byť dostatočne široká, aby umožnila skúšku rozhrania v rozsahu najmenej 5 stupňov na obidve strany od priamky vv.

(10) Ak lúč svetla nevytvára rozhranie so zreteľným zalomením, urobí sa zoradenie do strán tak, aby čo najlepšie vyhovovalo požiadavkám na osvetlenie v bodoch 75 R a 50 R pre pravostrannú prevádzku a v bodoch 75 L a 50 L pre ľavostrannú premávku.

(11) Takýto špeciálny svetlomet „stretávacieho svetla“ môže zahŕňať diaľkové svetlo, ktoré nepodlieha požiadavkám.

(12) Obmedzenie úpravy nastavenia o 1° vpravo alebo vľavo nie je nezlučiteľné s opätovným vertikálnym nastavením v smere nahor a nadol. Zoradenie smerom dolu je obmedzené iba požiadavkami bodu 6 3. Vodorovná časť rozhrania by nemala presahovať čiaru hh (ustanovenia bodu 6. 3. sa nevzťahujú na svetlomety, ktoré majú spĺňať požiadavky tohto predpisu iba pre stretávacie svetlo).

(13) E50R a E50L sú hodnoty pre skutočne namerané osvetlenie

(14) Hodnoty osvetlenia v ľubovoľných bodoch zón A a B, ktoré ležia aj v pásme III, neprekročia 0,7 luxu.

(15) Zodpovedajúceho zdroju svetla A podľa Medzinárodnej komisie pre osvetľovanie (CIE).

(16) Táto požiadavka bude predmetom odporučenia správnym orgánom.

(17) Zatiaľ sa môžu uznávať i odlišné hodnoty. Pokiaľ nebudú k dispozícií definitívne špecifikácie, odporúča sa používať schválený svetlomet.

svetlomet so stretávacím svetlom skonštruovaným pre pravostrannú a ľavostrannú premávku a s diaľkovým svetlom s maximálnou svietivosťou od 86 250 do 101 250 cd (ako uvádza číslo 30), schválený podľa série zmien 02 predpisu č. 20 a vybavený rozptylovým sklom z plastového materiálu;

PRÍLOHA 6

Požiadavky na svetlomety s rozptylovými sklami z plastového materiálu – skúšanie rozptylových skiel alebo vzoriek materiálu a úplných svetlometov

1. VŠEOBECNÉ USTANOVENIA

1.1. Vzorky predložené podľa bodu 2.2.4 tohto predpisu musia spĺňať ustanovenia bodov 2.1 až 2.5.

1.2. Dve vzorky úplných svetlometov predložené podľa bodu 2.2.3 tohto predpisu s rozptylovými sklami z plastového materiálu, musia z hľadiska materiálu rozptylového skla, spĺňať ustanovenia uvedené v bode 2.6.

1.3. Vzorky rozptylových skiel z plastového materiálu alebo vzorky materiálu sa spolu s odrážačom, pre ktorý sú určené k (prípadnému) namontovaniu, podrobia schvaľovacím skúškam v chronologickom poradí danom tabuľkou A, uvedenou v doplnku 1 k tejto prílohe.

1.4. Pokiaľ však výrobca svetlometu môže preukázať, že na výrobku už boli vykonané skúšky uvedené v bodoch 2.1 – 2.5, alebo zodpovedajúce skúšky podľa iného predpisu, nie je treba tieto skúšky opakovať; iba skúšky predpísané v doplnku 1, tabuľke B, sú povinné.

2. SKÚŠKY

2.1. Odolnosť proti zmenám teploty

2.1.1. Skúšky

Tri nové vzorky (rozptylové sklá) sa podrobia piatim cyklom zmeny teploty a vlhkosti (RH = relatívna vlhkosť) podľa nasledujúceho programu:

3 hodiny pri 40° C ± 2° C a 85 – 95 percent RH;

1 hodinu pri 23° C ± 5° C a 60 – 75 percent RH;

15 hodín pri –30 °C ± 2° C;

1 hodinu pri 23° C ± 5° C a 60 – 75 percent RH;3 hodiny pri 80° C ± 2° C;

1 hodinu pri 23° C ± 5° C a 60 – 75 percent RH;

Pred touto skúškou musia byť vzorky aspoň štyri hodiny uložené pri 23° C ± 5° C a 60 – 75 percent RH.

Poznámka: Časové úseky jednej hodiny pri 23° C ± 5° C zahŕňajú čas potrebný na prenesenie z jednej teploty do druhej, bez toho, aby došlo k účinkom teplotných skokov.

2.1.2. Fotometrické merania

2.1.2.1. Metóda

Fotometrické merania sa vykonajú na vzorkách pred a po skúške.

Pri meraní sa použije štandardný svetlomet a meria sa v týchto bodoch:

B 50 L a 50 R pre stretávacie svetlo alebo stretávací svetlomet alebo stretávací/diaľkový svetlomet (B 50 R a 50 L v prípade svetlometov skonštruovaných pre ľavostrannú premávku).

Emax pre diaľkové svetlo diaľkového svetlometu alebo stretávacieho/diaľkového svetlometu.

2.1.2.2. Výsledky

Rozdiel medzi fotometrickými hodnotami nameranými u každej vzorky pred a po skúške nesmie presiahnuť 10 percent, vrátane tolerancií fotometrickej meracej metódy.

2.2. Odolnosť voči atmosférickým a chemickým vplyvom

2.2.1. Odolnosť voči atmosférickým vplyvom

Tri nové vzorky (rozptylových skiel alebo vzorky materiálu) sa vystavia vyžarovaniu zo zdroja, ktorý má spektrálne rozloženie podobné ako čierne teleso pri teplote 5 500 K až 6 000 K. Medzi zdroj a vzorky sa umiestnia vhodné filtre tak, aby čo najviac znížili vyžarovanie s vlnovými dĺžkami kratšími ako 295 nm a dlhšími ako 2 500 nm. Vzorky sa vystavia osvetleniu 1 200 W/m2 ± 200 W/m2 tak dlho, aby svetelná energia, ktorú získajú, dosiahla hodnotu 4 500 MJ/m2 ± 200 MJ/m2 Teplota meraná na čiernom paneli vo vnútri ohraničenej vzorky, umiestnenom na rovnakej úrovni ako vzorky, musí byť 50° C ± 5° C. Na zabezpečenie rovnomernej expozície sa vzorky musia okolo zdroja vyžarovania otáčať rýchlosťou medzi 1 až 5 krát za minútu.

Vzorky sa ostrekujú destilovanou vodou s vodivosťou nižšou ako 1 mS/m a pri teplote 23° C ± 5° C, podľa nasledujúceho cyklu:

ostrekovanie: 5 minút, sušenie: 25 minút.

2.2.2. Odolnosť voči chemickým vplyvom

Po skúške predpísanej v bode 2.2.1 a meraní vykonanom v bode 2.2.3.1 sa vonkajší povrch uvedených troch vzoriek ošetrí podľa postupu opísaného v bode 2.2.2.2 so roztokom, ktorého zloženie je uvedené v bode 2.2.2.1.

2.2.2.1. Skúšobný roztok

Skúšobná roztok je zložený z 61,5 % n-heptánu, 12,5 % toluénu, 7,5 % etyltetrachloridu, 12,5 % trichloretylénu a 6 % xylénu (objemové percentá).

2.2.2.2. Nanášanie skúšobného roztoku

Napustite kus bavlnenej tkaniny (podľa normy ISO 105) až do nasýtenia roztokom definovaným v bode 2.2.2.1 a do 10 sekúnd ho počas 10 minút nanášajte na vonkajšiu prednú stranu vzorky pri tlaku 50 N/cm2, ktorý zodpovedá pôsobeniu 100 N na skúšobnom povrchu 14 × 14 mm.

Počas týchto desiatich minút sa látkový vankúšik znova napúšťa roztokom tak, aby zloženie nanášanej tekutiny bolo trvalo totožné s predpísaným roztokom.

Počas nanášania je možné kompenzovať tlak nanášania na vzorku tak, aby sa predišlo jeho popraskaniu.

2.2.2.3. Očistenie

Po ukončení nanášania skúšobného roztoku sa vzorky osušia v otvorenej atmosfére a potom sa umyjú roztokom podľa bodu 2.3. (odolnosť voči saponátom) 23° C ± 5° C. Potom sa vzorky dôkladne opláchnu destilovanou vodou obsahujúcou najviac 0,2 percenta nečistôt pri teplote 23° C ± 5° C a utrú sa mäkkou látkou.

2.2.3. Výsledky

2.2.3.1. Po skúške odolnosti voči atmosférickým vplyvom musí byť vonkajšia strana vzoriek bez trhlín, rýh, naštiepnutí a deformácií a stredná hodnota zmien v priepustnosti

Δt = (T2 – T3)/T2, meraných na týchto troch vzorkách metódou podľa doplnku 2 k tejto prílohe, nesmie prekročiť hodnotu 0,020.

(Δtm ≤ 0,020).

2.2.3.2. Po skúške odolnosti voči chemickým vplyvom nesmú vzorky vykazovať žiadne stopy chemických škvŕn, ktoré by mohli spôsobiť zmenu rozptylu svetelného toku, ktorého stredná hodnota zmien Δd =(T5 – T4)/T2, meraných na týchto troch vzorkách metódou opísanou v doplnku 2 k tejto prílohe, nesmie prekročiť hodnotu 0,020

(Δtm ≤ 0,020).

2.3. Odolnosť voči saponátom a uhľovodíkom

2.3.1. Odolnosť voči saponátom

Vonkajší predná strana troch vzoriek (rozptylových skiel alebo vzoriek materiálu) sa ohreje na 50° C ± 5° C a potom sa ponorí na päť minút do roztoku, udržovanom na 23° C ± 5° C, ktorá je zložený z 99 dielov destilovanej vody, obsahujúcej najviac 0,02 percent nečistôt, a z jedného dielu alkylaryl sulfonátu.

Po skončení skúšky sa vzorky vysušia pri teplote 50° C ± 5° C. Povrch vzoriek sa očistí vlhkou látkou.

2.3.2. Odolnosť voči uhľovodíkom

Vonkajšia predná strana týchto troch vzoriek sa jednu minútu zľahka potiera bavlnenou látkou, napustenou roztokom zloženým zo 70 percent n-heptánu a 30 percent toluénu (objemové percentá), a potom sa nechá uschnúť na čerstvom vzduchu.

2.3.3. Výsledky

Po skončení týchto dvoch skúšok, ktoré sa vykonajú postupne, nesmie stredná hodnota zmien priepustnosti Δt = (T2 – T3)/T2, meraných na týchto troch vzorkách metódou opísanou v doplnku 2 k tejto prílohe prekročiť hodnotu 0,010

(Δtm ≤ 0,010).

2.4. Odolnosť voči mechanickému poškodeniu

2.4.1. Metóda mechanického poškodzovania

Vonkajšia predná strana troch nových vzoriek (rozptylových skiel) sa podrobí skúške rovnomerného mechanického poškodzovania metódou opísanou v doplnku 3 k tejto prílohe.

2.4.2. Výsledky

Po tejto skúške sa zmeny:

v priepustnosti: Δ t = (T2 – T3)/T2,

a rozptyle: Δ d = (T5 – T4)/T2,

merané v súlade s metódou opísanou v doplnku 2, na ploche stanovenej v bode 2.2.4.1.1 tohto predpisu. Pre strednú hodnotu týchto troch vzoriek musí platiť: Δ tm ≤ 0,100; Δ dm ≤ 0,050.

2.5. Skúška priľnavosti prípadných povlakov

2.5.1. Príprava vzorky

Na plocha povlaku rozptylového skla s rozmermi 20 mm × 20 mm sa nareže žiletkou alebo ihlou mriežka štvorcov s rozmermi približne 2 mm × 2 mm. Tlak na žiletku alebo ihlu musí byť dostatočný aspoň na prerezanie povlaku.

2.5.2. Opis skúšky

Použite lepiacu pásku s priľnavosťou 2N/(cm šírky) ± 20 percent, pri meraní za štandardných podmienok podľa doplnku 4 k tejto prílohe. Táto lepiaca páska, ktorá musí byť aspoň 25 mm široká, sa pritlačí aspoň na 5 minút na povrch, pripravený podľa bodu 2.5.1.

Potom sa koniec lepiacej pásky zaťaží tak, aby sila priľnavosti k povrchu bola v rovnováhe so silou, kolmou k tomuto povrchu. V tomto stave sa páska odtrhne konštantnou rýchlosťou 1,5 m/s ± 0,2 m/s.

2.5.3. Výsledky

Na mriežkovej ploche nesmie byť žiadne viditeľné poškodenie. Prípustné sú poškodenia v priesečníkoch rezov alebo na okrajoch štvorcov za predpokladu, že poškodená plocha nepresahuje 15 % mriežkovaného povrchu.

2.6. Skúšky úplného svetlometu s rozptylovým sklom z plastového materiálu

2.6.1. Odolnosť povrchu rozptylového skla voči mechanickému poškodzovaniu

2.6.1.1. Skúšky

Vzorka č. 1 šošovky svetlometu sa podrobí skúške opísanej v bode 2.4.1.

2.6.1.2. Výsledky

Výsledky fotometrických meraní vykonaných po skúške na svetlomete podľa tohto predpisu, nesmú prekročiť o viac ako 30 percent maximálne hodnoty, predpísané pre body B 50 L a HV a nesmú byť o viac ako 10 percent nižšie, ako sú minimálne hodnoty predpísané v bode 75 R (v prípade svetlometov skonštruovaných pre ľavostrannú premávku sa uvažuje o bodoch B 50 R, HV a 75 L).

2.6.2. Skúška priľnavosti prípadných povlakov

Vzorka č. 2 rozptylového skla svetlometu sa podrobí skúške opísanej v bode 2.5.

3. OVERENIE ZHODY VÝROBY

Z hľadiska materiálov použitých na výrobu rozptylových skiel, sa sériovo vyrábané svetlomety považujú za vyhovujúce tomuto predpisu, ak:

3.1.1. po skúške na odolnosť voči chemickým vplyvom a skúške na odolnosť voči saponátom a uhľovodíkom, vonkajšia predná strana vzoriek nevykazuje žiadne praskliny, odštiepnutia alebo deformácie viditeľné voľným okom (pozri body 2.2.2, 2.3.1 a 2.3.2);

3.1.2. po skúške opísanej v bode 2.6.1.1 sú fotometrické hodnoty v bodoch merania podľa bodu 2.6.1.2 v medziach stanovených týmto predpisom pre zhodu výroby.

3.2. Ak výsledky skúšok nezodpovedajú požiadavkám, musia sa zopakovať na ďalšej náhodne vybranej vzorke svetlometov.

DOPLNOK 1 CHRONOLOGICKÉ PORADIE SCHVAĽOVACÍCH SKÚŠOK A. Skúšky plastových materiálov (rozptylové sklá alebo vzorky materiálu dodané podľa bodu 2.2.4 tohto predpisu). Vzorky skúšky Rozptylové sklá alebo vzorky materiálu Rozptylové sklá 1 2 3 4 5 6 7 8 9 10 11 12 13 1.1. Obmedzená fotometria (bod 2.1.2) x x x 1.1.1. Zmena teploty (bod 2.1.1) x x x 1.1.2. Obmedzená fotometria (bod 2.1.2) x x x 1.2.1. Meranie priepustnosti x x x x x x x x x 1.2.2. Meranie rozptylu x x x x x x 1.3. Atmosférické vplyvy (2.2.1) x x x 1.3.1. Meranie rozptylu x x x 1.4. Chemické činitele (bod 2.2.2) x x x 1.4.1. Meranie rozptylu x x x 1.5. Saponáty (bod 2.3.1) x x x 1.6. Uhľovodíky (bod 2.3.2) x x x 1.6.1. Meranie priepustnosti x x x 1.7. Poškodzovanie (bod 2.4.1) x x x 1.7.1. Meranie priepustnosti x x x 1.7.2. Meranie rozptylu x x x 1.8. Priľnavosť (bod 2.5) x B. Skúšky úplných svetlometov (predložených podľa bodu 2.2.3 tohto predpisu) Skúšky Vzorka číslo 1 2 2.1. Poškodzovanie (bod 2.6.1.1) x 2.2. Fotometria (bod 2.6.1.2) x 2.3. Priľnavosť (ods. 2.6.2.) x

DOPLNOK 2 Metóda merania rozptylu a priepustnosti svetla 1. ZARIADENIE (pozri obrázok) Lúč kolimátora K s polovičnou divergenciou ß/2 = 17,4 × 10–4 rd je obmedzený clonkou DT s otvorom 6 mm, proti ktorému je umiestnená vzorka. Rozptylové achromatická šošovka L2, korigované na sférickú aberáciu, spája clonku DT so snímačom R; priemer šorovky L2 musí byť taký, aby neclonil svetlo rozptyľované vzorkou v kuželi s polovičným vrcholovým uhlom β/2 = 14°. Prstencová clonka DD s uhlom αo/2 = 1° a αmax/2 = 12° sa umiestni v obrazovej ohniskovej rovine rozptylového skla L2. Nepriepustná stredová časť clonky je potrebná na vylúčenie svetla, prichádzajúceho priamo zo zdroja svetla. Stredovú časť clonky musí byť možné odstrániť tak, aby bolo možné vrátiť ju späť do presne rovnakej polohy. Vzdialenosť L2DT a ohnisková dĺžka F2 (1), šošovky L2 musia byť volené tak, aby obraz DT úplne pokryl snímač R. Pokiaľ je počiatočný dopadajúci tok považovaný za 1 000 jednotiek, musí byť absolútna presnosť všetkých odpočtov lepšia ako 1 jednotka. 2. MERANIA Vykonajú sa tieto odpočty: Odpočet So vzorkou S centrálou DD Predstavované množstvo T1 nie nie dopadajúci počiatočný tok T2 áno (pred skúškou) nie tok prepustený v poli 24° C novým materiálom T3 áno (po skúške) nie tok prepustený v poli 24° C skúšobným materiálom T4 áno (pred skúškou) áno tok, rozptýlený novým materiálom T5 áno (po skúške) áno tok, rozptýlený skúšaným materiálom (1) Odporúča sa použitie L2 s ohniskovou vzdialenosťou približne 80 mm.

DOPLNOK 3 METÓDA SKÚŠANIA NÁSTREKOM 1. Skúšobné vybavenie 1.1. Striekacia pištoľ Použitá striekacia pištoľ musí byť vybavená tryskou s priemerom 1,3 mm, umožňujúcou pri pracovnom tlaku 6,0 bar – 0 + 0,5 bar prietok kvapaliny 0,24 ± 0,02 l/min. Za týchto pracovných podmienok musí na povrchu vystavenom poškodzovaniu vo vzdialenosti 380 mm ± 10 mm od trysky vzniknúť vzorka nástreku v priemere 170 mm ± 50 mm. 1.2. Skúšobná zmes Skúšobná zmes musí byť zložený z: z kremičitého piesku s tvrdosťou 7 podľa Mohrovej stupnice so zrnitosťou v rozmedzí od 0 do 0,2 mm s takmer normálnym rozdelením a s uhľovým činiteľom 1,8 až 2; vody s tvrdosťou nepresahujúcou 205 g/m3 pre zmes obsahujúcu 25 g piesku na liter vody. 2. Skúška Vonkajší povrch rozptylových skiel svietidla sa vystaví prúdu piesku podľa uvedeného opisu jeden alebo viackrát. Prúd musí striekať takmer kolmo na skúšaný povrch. Poškodenie sa kontroluje pomocou jedného alebo viacerých referenčných vzoriek skla, umiestnených v blízkosti skúšaných rozptylových skiel. Zmes sa strieka dovtedy, kým odchýlka v rozptyle svetla na vzorke alebo vzorkách meraných metódou opísanou v doplnku 2 nedosiahne hodnotu: Na overenie, či bol celý skúšaný povrch poškodený rovnomerne, sa použije niekoľko referenčných vzoriek.